— Çук, юрист профессине алла илес килетчĕ. Çапах шкул пĕтерсен И.Н.Ульянов ячĕллĕ Чăваш патшалăх университечĕн экономикăпа менеджмент факультетневĕренме кĕтĕм. Каярахпа иккĕмĕш аслă пĕлÿ илтĕм: юридици енĕпе. ЧПУран вĕренсе тухсан Шупашкарта Пĕрлехи электронлă суту-илÿ площадкинче ĕçлерĕм. 6 çул вăй хутăм унта. Пай пуçлăхĕн çумĕнче тăрăшнă вăхăтра Муркаш пасарĕн директорĕн вырăнĕ пушаннине пĕлтĕм, конкурса хутшăнтăм. Çĕнтертĕм те — 2016 çулхи нарăс уйăхĕнче кунта куçрăм.